萬千星輝賀台慶

《萬千星輝賀台慶》，係電視廣播有限公司由1968年開始，喺每年11月19號舉行嘅大型特備電視節目。

呢個節目本來係《歡樂今宵》嘅其中一個環節；1981年起成為獨立節目，名為《群星獻技賀台慶》同埋《龍鳳呈祥賀台慶》，之後再名為《萬千星輝賀台慶》。

1992年，無綫成立25年，當年台慶改叫《銀禧星輝賀台慶》。

2019年，因為香港修例風波，當年台慶改名做《珍惜香港 發放娛樂 TVB52年》，係自1981年以嚟首次無用「賀台慶」字眼，亦係首次採用錄播方式播出嘅台慶節目。

另外，由於廣東話「4」字同「死」字音近、「7」字同「執」字音近、「8」字同埋「發」字音近，每逢個位數係4或7嘅週年會改為邁向／邁進下一年。不過，49週年改為「邁向50週年」呢個情況就較為罕見。

收視

碎料 
《萬千星輝賀台慶》嘅主題音樂喺香港算係非常深入民心，亦成為咗一啲人惡搞或者二次創作嘅目標，特別係一啲針對無綫電視嘅行動入面，例如喺2013年嘅香港免費電視牌照爭議入面，膠登音樂台就惡搞《萬千星輝賀台慶》嘅主題音樂，將本來無歌詞嘅音樂變成一曲《萬千熄機賀台慶》，批評無綫節目質素唔好同埋呼籲大家熄機唔好睇台慶。

另外，高登音樂台甚至將音樂填上大量屎尿屁相關嘅歌詞，變成一曲《肥婆條底褲腥臭味》。

無綫電視節目